Ponuka „Bean“

Čo je Bean: zobrazí číslo verzie aplikácie a vybrané informácie o zásluhách a kontaktoch.

Aktualizovať: skontroluje dostupnosť novšej verzie aplikácie Bean na webstránke www.bean-osx.com. Aby to bolo možné, počítač musí byť pripojený na internet. Bean nekontroluje dostupnosť novšej verzie automaticky pri štarte.

Predvoľby…

POZNÁMKA: ak nie je vyznačené inak, predvoľby majú vplyv na vytvorenie nových dokumentov, takže zmena nastavení predvolieb sa nedotkne aktuálne otvorených dokumentov. Pre zmenu otvorených dokumentov použite príkazy v ponuke.

Všeobecné (Všeobecné)

Kontrolovať pravopis pri písaní: podčiarkne potenciálne preklepy červenou lomenou čiarou. Použite Ctrl+kliknutie pre zobrazenie kontextuálnej ponuky s ponukou opráv.

Živé vyňatie/vkladanie: automatické pridávanie a odstraňovanie okolitých medzier pri vynímaní a vkladaní slov vybraných dvojklikom.

Stránkovať na pozadí: stránkuje zobrazenie vzhľadu tlače postupne na pozadí (počas písania), nie jednorazovo všetko naraz. To umožní dokumentom pri zobrazení vzhľadu tlače rýchlejšie načítanie, ak sa manipuluje so začiatkom dokumentu. Stránkovanie na pozadí funguje skvelo na novších počítačoch (Intel), avšak nie je odporúčané zapínať ho na starších počítačoch (PowerPC), lebo môže spôsobiť „lenivosť“ systému. Dokončenie stránkovania možno vynútiť stlačením kombinácie klávesov Cmd+Page Down.

Používať živé úvodzovky: automaticky nahradí priame (programátorské) úvodzovky typografickými (konkrétny typ podľa jazyka používateľa).

Podporované v: ak je funkcia živých úvodzoviek aplikácie Bean v konflikte s „mŕtvymi“ klávesami konkrétneho jazyka (používanými pre pridávanie diakritických znamienok), vyberte verziu funkcie OS X (poznámka: len OS X 10.5).

Typ: (uplatní sa okamžite) zmení formu typografických úvodzoviek v prípade použitia živých úvodzoviek aplikácie Bean podľa požiadavky používateľa.

Všeobecné (Textový kurzor)

Vertikálne centrovať kurzor: centruje blikajúci textový kurzor v okne tak dlho, pokiaľ je pridávaný obsah na koniec dokumentu. Neodporúča sa zapínať na starších počítačoch (G3).

Tvar a správanie sa kurzoru: (uplatní sa okamžite) poskytuje možnosť výberu z troch typov textových kurzorov: 1) „štandardný“, tenký blikajúci kurzor, 2) široký, blikajúci a polopriehľadný kurzor a 3) tenký neblikajúci kurzor.

Farba: (uplatní sa okamžite) zmení farbu textového kurzoru. Pri zobrazení dokumentu alternatívnymi farbami sa kurzor zobrazí farbou zmiešanou z alternatívnej textovej farby a farby pozadia. Tlačítko pod poľom pre výber farby vráti farbu kurzora na čiernu.

Dokumenty

Predvolený formát pre ukladanie: pre ukladanie formátovaného textu bez obrázkov je vhodný formát Rich Text (.rtf). Ak dokumenty obsahujú aj obrázky, použite formát Rich Text s grafikou (.rtfd).

Automaticky ukladať dokumenty každých … minút: aktivuje Cocoa funckiu automatického ukladania, ktorá automaticky ukladá novo otvorené dokumenty v špecifikovanom časosovom intervale. Po neočakávanom ukončení aplikácie Bean (páde) dôjde pri opätovnom štarte programu k otvoreniu automaticky uloženého dokumentu.

Predloha pre nový dokument: „Všeobecná“ predloha je určená pre typické dokumenty, veľkosť stránky preberá z predvolieb OS X – System Preferences > Print & Fax > Default Page Size in Page Setup, kde ju možno aj zmeniť. „Vlastná“ predloha slúži pre definíciu predlohového súboru pre nové dokumenty – kliknite na tlačidlo „Vybrať predlohu“ (vybrať možno len zamknuté súbory). Súbor možno zamknúť jeho otvorením v aplikácii Bean a príkazom File > Vyrobiť predlohu. Alebo prízkatom Zobrazenie > Informácie… a označením voľby „Zamknutý súbor/predloha“. Rovnako tak súbor možno zamknúť aj vo Finderi: vyberte súbor v okne Findera, potom príkaz File > Get Info a označte voľbu „Locked“.

Tlač

Tlačiť záhlavie a pätu strany: (uplatní sa okamžite) pridanie záhlavia a/alebo päty strany pri tlači dokumentu na papier alebo uložení do formátu „.pdf“ (zobrazuje sa v režime vzhľadu tlače). Použitá rodina a veľkosť písma sa preberá z panelu Predvoľby > Písmo. Pozor, záhlavie a päta strany môžu byť v prípade nastavenia príliš malých okrajov strany vytesnené mimo papier.

Typ: (uplatní sa okamžite) zmení obsah tlačeného záhavia a päty strany. Vlastnosti „Názov“ a „Autor“ a „Predmet“ sa nastavujú v paneli Zobrazenie > Vlastnosti… individuálne pre každý dokument.

Možno vytlačiť typ záhlavia „APA“

An Analysis of Methodologies 1

...aleb typ „MLA“

Kirkpatrick 1

...resp. aj „Turabianovej“ typ – pridaním štyroch medzier za vlastnosť „Autor“.

Kirkpatrick 1

Začať na strane: (uplatní sa okamžite) určenie čísla strany, od ktorej sa majú zobrazovať záhlavia a päty (napríklad pre umožnenie neočíslovanej titulnej strany). Číslo strany v záhlaví alebo päte strany sa primerane upraví.

Zobrazenie

Vzhľad tlače: zobrazí dokument tak, ako bude vyzerať na vytlačenej strane, na rozdiel od plynulého toku textu. Pri práci s rozsiahlymi dokumentami (so stovkami strán) je užitočné vzhľad tlače vypnúť, pre vyhnutie sa zdržaniu kvôli stránkovaniu dokumentu.

Alternatívne farby: zobrazí dokument dvojicou alternatívnych farieb popredia a pozadia. Napríklad, biely text na modrom pozadí znižuje pri čítaní namáhanie očí. Záhlavia a päty strany sa nezobrazia alternatívnymi farbami. Záhlavia a päty strán sa nezobrazujú alternatívnymi farbami, rovnako ako nie čierne (farebné) texty.

Vodítka okrajov: zobrazí čiary ohraničujúce upraviteľnú oblasť strany – oblasť vo vnútri okrajov môže byť zapĺňaná textom. Vodítka okrajov sa nevytlačia.

Tieň strany: pridá atraktívny tieň pod virtuálnu stranu pri zobrazení vzhľadu tlače. Bean však pri vypnutí tejto funkcie pracuje svižnejšie!

Živé počítanie slov: zobrazí priebežne aktualizované údaje o počte slov a znakov (aj počte strán pri režime vzhľadu tlače) v stavovom riadku (v spodnej časti dokumentového okna). Tiež zobrazení počet slov a znakov vo vybranom texte (modrou farbou namiesto čiernej).

Pravítko: zobrazí pravítka nad dokumentom. Umožňuje priamu úpravu tabulátorov a odsadení pre výbraný text. Kliknutím do pravítka možno vytvorť tabulátor vľavo. Dvojklikom alebo option-klikom na tabulátor možno zmeniť jeho zarovanie.

Výbava pravítka: zobrazí štandardné ovládače pravítka OS X v priestore nad pravítkom. Umožní vkladať rôzne typy tabulátorov a prístup k natívnym OS X ovládačom štýlov.

Riadok nástrojov: ikony v riadku nástrojov umožňujú rýchly a intuitívny prístup k často používaným príkazom.

Vodorovný rolovací pruh: umožní vodorovné rolovanie veľmi priblíženým dokumentom.

Neviditeľné znaky: zobrazí inak neviditeľné znaky (medzery, tabulátory, returny, zalomenia odstavcov a strán), takže možno jemne upraviť vzhľad dokumentu. Zapnutie funkcie uľahčuje kopírovanie neviditeľných znakov, ktoré možno vložiť do panelu pre hľadanie a nahradenie textu. Mimochodom, option-tab, resp. opton-return vkladajú znaky tabulátor a return priamo do poľa pre hľadanie v paneli pre hľadanie a nahradenie textu (tento panel pracuje s nevideteľnými znakmi).

Farba: špecifikácia farby neviditeľných znakov (v prípade ich zobrazenia).

Nezobrazovať medzery: nezobrazí medzery pri zapnutom zobrazovaní neviditeľných znakov (kvôli menšiemu zmätku).

Písmo

Písmo formátovaného textu: východzie písmo a veľkosť používané pre nové dokumenty. Náhľad písma je k dispozícii.

Písmo jednoduchého textu: predvolené písmo a veľkosť používané pre zobrazenie neformátovaných (plain text) dokumentov (.txt, .html atď.). Náhľad písma je k dispozícii.

Zobraziť alternatívnymi farbami: rovnako ako v predvoľbe Zobrazenie > Zobraziť alternatívnymi farbami. Kliknutím na polia „Text“ a „Pozadie“ možno zmeniť nastavenie alternatívnych obrazovkových farieb.

Štýl

Okraje: nastaví okraje nových dokumentov (a načítaných *.doc dokumentov). Pre uloženie zmien kliknite na tlačítko „Použiť zmeny“.

Riadkovanie: nastaví riadkovanie nových dokumentov. Vhodnou voľbou je hodnota 1,2.

Odsadenie prvého riadku: nastaví odsadenie prvého riadku odstavca. Pre uloženie zmien kliknite na tlačítko „Použiť zmeny“.

Použiť v súboroch „.txt“: použije nastavenia panelu Štýl na jednoduché textové (plain text) súbory otvorené v aplikácii Bean. Toto nie je vždy žiadúce – napríklad pri úpravách HTML kódu. V iných prípadoch však môže zlepšiť čitateľnosť dokumentu, napríklad textových súborov pre Project Gutenberg.

Zobraziť v metrických jednotkách: zobrazí nastavenia panelu Štýl v metrických jednotkách namiesto amerických. Toto sa netýka nastavení pravítka atď. v nových dokumentoch (tieto sú určované automaticky podľa System Preferences > International > Format > Measurement Units). Používanie metrických alebo amerických merných jednotiek možno vynútiť aj nastavením v predvoľbe aplikácie Bean: Predvoľby > Pokročilé > Rozhranie > Merné jednotky.

Použiť zmeny: toto tlačidlo slúži na potvrdenie zmien nastavení vykonaných na tejto karte.

Okno

Vystrediť prvotné okno: vycentruje nové dokumentové okna na obrazovke. Ďalšie otvorené okná budú umiestňované kaskádovito doprava.

Veľkosť okna

Výrobné nastavenie: otvorí nové okná vo veľkosti definovanej autorom aplikácie Bean.

Vlastná: otvorí nové okná vo veľkosti nastavenej používateľom.

Prevziať z aktívneho dokumentu: nastaví používateľskú veľkosť okna podľa najvrchnejšieho (platného) dokumentového okna aplikácie Bean.

Mierka zobrazenia

Zobraziť šírku strany: mierka zobrazenia nových dokumentov upraví tak, aby sa šírka tlačených strán akurát vošla do dokumentového okna. Pri zmene veľkosti okna sa patrične prispôsobuje aj mierka zobrazenia dokumentu.

Okrem jednoduchého textu: vypne nastavenie „Zobraziť šírku strany“ pre jednoduché (plain) textové súbory. Pri takýchto súboroch používateľ zvyčajne upraví okno tak, aby zamedzil zalomeniu riadkov – takže zmena mierky zobrazenia nie je potrebná.

Vlastná: nové dokumenty budú zobrazené v mierke určenej používateľom.

Celá obrazovka

Ľavé a pravé odsadenie od okraja obrazovky: nastaví veľkosť vodorovného odsadenia upravovaného textu od okraja obrazovky, definovaním percenta šírky obrazovky (maximum je 33 % z každej strany).

Skryť pravítko: skryje pravítko pri zobrazení na celú obrazovku a obnoví ho pri ukončení celoobrazovkového režimu zobrazenia.

Skryť riadok nástrojov: skryje riadok nástrojov pri zobrazení na celú obrazovku a obnoví ho pri ukončení celoobrazovkého režimu zobrazenia.

Zobraziť alternatívnymi farbami: zapne zobrazenie alternatívnymi farbami pri zobrazení na celú obrazovku a vypne ho pri ukončení celoobrazovkého režimu zobrazenia.

Skryť vzhľad tlače: skryje vzhľad tlače pri zobrazení na celú obrazovku a obnoví ho pri ukončení celoobrazovkého režimu zobrazenia.

Pokročilé (Dokument)

Povoliť zmenu farby pozadia dokumentu: zobrazí ovládací prvok v paneli písiem, umožňujúci zmenu pozadia dokumentu. Toto farebné pozadie sa bude tlačiť (na rozdiel od farieb nastavených funkciou „Alternatívne farby“), avšak len v priestore vymedzenom okrajmi dokumentu.

Rešpektovať prah antialiasingu / vypnúť jemný kerning: zabezpečí rešpektovanie systémovej predvoľby Appearance > Turn off text smoothing for font sizes … or smaller (použije sa po reštarte aplikácie Bean). Povolenie rastrových fontov síce zníži systémové nároky, avšak súčasne vypne jemný kerning (t.j. medzery medzi znakmi) pre každú veľkosť textu (uplatní sa okamžite), preto sa neodporúča.

Služba „Vložiť výber…“ pridá oddeľovač: zabezpečí, že služba Služby > Bean > Vložiť výber do platného dokumentu Bean vloží grafický oddeľovač pred vkladaný text. Potom, keď je táto služba používaná opakovanie, rôzne sekcie vkladaného textu budú grafický oddelené v dokumente aplikácie Bean. (Tip: samotný reťazec oddeľovača je uložený v defaults.plist pod kľúčom prefPasteSelectionDividerString a môže byť upravený používateľom.)

Predvolená medzera medzi stĺpcami (v bodoch): nastaví predvolenú medzeru v príkaze Formát > Stĺpce > Medzera (ak je počet stĺpcov dva alebo viac).

Pokročilé (Rozhranie)

Merné jednotky: zabezpečí zobrazovanie merných jednotiek (v pravítkach a ovládačoch) v metrických alebo amerických jednotkách. Automatické nastavenie spôsobí použitie jednotiek podľa nastavení v systémových predvoľbách System Preferences > International > Formats > Measurement Units.

Obnoviť pozíciu kurzoru po otvorení dokumentu: obnoví naposledy uloženú pozíciu blikajúceho textového kurzoru pri znovotvorení (len formátovaného) textového dokumentu. Pri vypnutí tejto voľby sa dokumenty zvyčajne načítajú rýchlejšie.

Zobraziť čísla strán v stavovom riadku (len pri vzhľade tlače): zobrazí informáciu o čísle aktuálne zobrazenej strany a celkovom počete strán dokumentu v stavovom riadku v spodnej časti okna (ak sú súčasne aktívne funkcie vzhľadu tlače a živého počítania slov).

Zobraziť čísla strán vo vzhľade tlače: číslovanie strán pri zobrazení vzhľadu tlače (vľavo nad každou stranou).

Zobraziť zvislé pravítko: robí presne to, čo vraví (len v OS X 10.5+).

Ponúknuť názov súboru pri prvom uložení: (uplatní sa okamžite) Bean navrhne názov súboru v paneli pre ukladanie, využitím prvých 40 znakov dokumentu (len v OS X 10.5+).

Pokročilé (Hľadať a nahradiť)

Použiť jednoduchý panel pre hľadanie a náhradu textu: zabezpečí používanie štandardného OS X panelu pre hľadanie a náhradu textu vyvolanom príkazom Hľadanie > Hľadať/nahradiť…, namiesto „pokročilej“ verzie panelu (ktorá umožňuje použitie predlôh – regulárnych výrazov).

^ a $ rozlišujú nový riadok: (uplatní sa okamžite) zabezpečí, že symboly regulárnych výrazov ^ a $ rozlišujú vložené znaky nových riadkov ako prídavok k zvyčajnému začiatku a koncu dokumentu. Pozor, nájdený text nezahŕňa znaky nových riadkov, len text priamo za ním (^) alebo pred ním ($).

. (bodka) nahrádza nový riadok: (uplatní sa okamžite) zabezpečí, že symbol regulárnych výrazov „bodka“ (.) nahradí znak nového riadku, rovnako ako každý iný znak (okrem nových riadkov). Nájdený text bude zahŕňať aj znak nového riadku.

Pokročilé (Režim poznámok)

Nastaviť písmo a farby podľa vybraého textu: (uplatní sa okamžite) nastaví vlastnosti textu (typ a veľkosť písma, farbu textu a zvýraznenia) pre poznámky. Tieto vlastnosti preberzie z textu pri kurzore v platnom dokumente.

Použiť písmo/veľkosť, Použiť farbu textu, Použiť farbu zvýraznenia: (uplatní sa okamžite) nastaví, ktoré vlastnosti sa uplatnia pri aktívnom režime poznámok.

Pridať zátvorky: (uplatní sa okamžite) zabezpečí ohraničenie nových poznámok hranatými zátvorkami.

Pridať nový odstavec: (uplatní sa okamžite) zabezpečí vytváranie nových poznámok vo vlastných odstavcoch.

Služby

HTML výstrižok so štýlmi z výberu: konvertuje vybraný text v kompatibilných aplikáciách na HTML výstrižok s CSS, a otvorí ho v novom dokumentovom okne aplikácie Bean. Útržky HTML (texty, zoznamy, tabuľky atď.) možno vkladať priamo do dokumentu HTML.

HTML výstrižok bez štýlov z výberu: konvertuje vybraný text v kompatibilných aplikáciách na HTML výstrižok bez CSS, a otvorí ho v novom dokumentovom okne aplikácie Bean.

Nový dokument obsahujúci výber: vytvorí nový nepomenovaný dokument obsahujúci vybraný text (ktorý môže pochádzať aj z inej aplikácie, napríklad z webového prehliadača).

Vložiť Lorem Ipsum: vloží odstavec pseudolatinského textu do textovo orientovaného dokumentu akejkoľvek aplikácie.

Vložiť výber do platného dokumentu aplikácie Bean: pastes the selected text from any application into the frontmost open Bean document.

Obnoviť text z vybraného súboru: obnoví jednoduchý textový (plain text) obsah z poškodených alebo zastaralých súborových formátov. Vyberte požadovaný súbor vo Finderi, vyberte túto službu z ponuky Finder > Services. V aplikácii Bean bude vytvorený nový dokument obsahujúci v prvej časti obnovený text (bez formátovania, obrázkov atď.) a v druhej časti poškodený text (zvyčajne nepoužiteľný). Kontrolné znaky, ktoré by mohli spôsobiť pád aplikácie Bean, budú vypustené. Táto služba je určená na získanie textu z poškodených súborov formátu Word 97 alebo iných zastaralých formátov, ktoré nie je možné nijak inak rozumne otvoriť kvôli nedostupnosti ich materských aplikácií. Poznámka: spoločnosť Dataviz predáva program MacLinkPlus, ktorý dokáže prevádzať dokumenty medzi rôznymi súčasnými aj zastaralými formátmi.